钦定古今图书集成/明伦汇编/氏族典/第073卷 > 朱骥
## 钦定古今图书集成/明伦汇编/氏族典/第073卷 > 朱骥

按《明外史朱骥传》：“骥字尚德，大兴人。嗣祖职，为锦衣
卫千户，两奉使湖广、浙江，赠遗无所受，尚书于谦器
之，妻以女。天顺初，坐谦累，谪戍大同威远卫。宪宗践
阼，召复原职。成化二年，以兵都荐，擢本卫指挥佥事。
畿内多盗，命督卫卒捕缉。录斩馘功，进世荫指挥同
知。十四年，擢指挥使，寻迁都指挥佥事。牛循掌卫事”，
坐奸贪谪戍，以骥代。骥奉法循理，未尝妄兴一事，轻
系一人。时议翕然称贤。宪宗亦知其慎密，命兼镇抚
司事。二十年进都指挥同知。越二年，进都指挥使。时
忤旨廷杖者多，或谮骥用杖小。宪宗怒，遣中官诘责
数四，骥卒不易。弘治三年卒官。